

**H O T Ă R Â R E**

**privind aprobarea vânzării a trei cabinete medicale din imobilul situat în**

**Municipiul Cluj-Napoca, str. Horea nr. 40**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 32 din 6.03.2025 privind aprobarea vânzării a trei cabinete medicale din imobilul situat în municipiul Cluj-Napoca, str. Horea nr. 40, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10103/05.03.2025,Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 10104/05.03.2025şi Avizul cu nr. 10103 din 12.03.2025 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

Ținând cont de:

* Hotărârea Consiliului Județean Cluj nr. 71/2022 privind însuşirea Inventarului bunurilor imobile care alcătuiesc domeniul privat al Judeţului Cluj;
* Hotărârea Consiliului Județean Cluj nr. 246/2013 privind stabilirea unor măsuri pentru vânzarea cabinetelor medicale, modificată și completată prin Hotărârile Consiliului Județean Cluj nr. 420/2013, nr. 282/2014, nr. 94/2016, nr. 52/2017, nr. 65/2022 și nr. 165/2024;
* Hotărârea Consiliului Județean Cluj nr. 133/2024 privind aprobarea măsurilor necesare pentru vânzarea unor cabinete medicale din imobilul situat în Municipiul Cluj-Napoca, str. Horea nr. 40;
* Dispoziția Președintelui Consiliului Județean Cluj nr. 405/2024 privind constituirea comisiei pentru vânzarea spaţiilor medicale şi a comisiei de contestaţie, conform prevederilor Ordonanţei de urgenţă a Guvernului nr. 68/2008 privind privind vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, cu modificările și completările ulterioare;

În conformitate cu dispozițiile:

* art. 108, art. 173 alin. (1) lit. c), alin. (4) lit. b), art. 355 și ale art. 363 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 555 și ale art. 556 din Legea privind Codul civil nr. 287/2009, republicată, cu modificările şi completările ulterioare;
* art. 18 - 26 din Ordonanța de urgență a Guvernului nr. 68/2008 privind vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă vânzarea spațiilor cu destinația de cabinete medicale, precum și a spațiilor în care se desfășoară activități conexe actului medical din imobilul situat în municipiul Cluj-Napoca, str. Horea nr. 40, cuprinse în **anexa** care face parte integrantă din prezenta hotărâre.

**(2)** Vânzarea spațiilor menționate la alin. 1 se va face către persoanele și la prețurile prevăzute în anexa la prezenta hotărâre.

**Art. 2.** Se mandatează Președintele Consiliului Județean Cluj, domnul Alin Tișe, sau în lipsa acestuia Vicepreședintele Consiliului Județean Cluj, domnul Radu Florin Rațiu, să semneze contractele de vânzare - cumpărare, în numele și pe seama Județului Cluj încheiate potrivit art. 1.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 4.** Prezenta hotărâre se comunică Direcției Juridice, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 33 din 20 martie 2025**

*Prezenta hotărâre a fost adoptată cu 37 de voturi “pentru”, fiind astfel respectate prevederile legale privind majoritatea de voturi necesară.*



 Anexă

 la Hotărârea nr. 33/2025

**Lista spațiilor cu destinația de cabinete medicale, precum și a spațiilor în care se desfășoară activități conexe actului medical din imobilul situat în municipiul Cluj-Napoca, str. Horea nr. 40, care vor fi vândute conform prevederilor Ordonanței de urgență a Guvernului nr. 68/2008**

|  |  |  |  |  |  |
| --- | --- | --- | --- | --- | --- |
| **Nr. crt.** | **Nume cumpărător** | **Carte funciară** | **Apartament / Cota** | **Valoare stabilită prin raportul de evaluare** | **Valoare** **stabilită în urma licitației cu strigare (lei)** |
| 1 | Bagi Sanda Rodica | 260037-C1-U8 260037-C1-U11 | Ap. 8 – cotă de 1/1Ap. 11 – cotă de 1/9 | 304.644,44 lei | 594.056,62 lei |
| 2 | Cotun Ana - Maria | 260037-C1-U23 260037-C1-U11 | Ap. 23 - cotă de 1/1 Ap. 11 – cotă de 1/9 | 149.944,44 lei | 262.402,74 lei |
| 3 | Andrei Mihai - Gabriel | 260037-C1-U24 | Ap. 24 - cota de 1/1 | 184.200 lei | 340.770 lei |
|  |  |  |  | **TOTAL** | **1.197.229,39 lei** |

 **Contrasemnează:**

**PREŞEDINTE SECRETAR GENERAL AL JUDEŢULUI,**

 Alin Tişe Simona Gaci